|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ , ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ****ΠΕΡΙΦΕΡΕΙΑΚΗ Δ/ΝΣΗ ΠΕ & ΔΕ ΗΠΕΙΡΟΥ****ΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ ΠΡΑΜΑΝΤΩΝ****C:\Users\Christa Vassi\Desktop\ΚΕΠΕΑ_Πράμαντα\Logo-ΚΕΠΕΑ\1.png** |  | **Πράμαντα, 2 Οκτωβρίου 2025****Αριθ. Πρωτ.: 90** |
| **Δ/νση:** Πράμαντα Ιωαννίνων Τ.Κ. 44001**Πληροφορίες:** Αικατερίνα Κατέρη **Τηλέφωνο:2659061670****Fax:** 2659061670**e-mail:** kpepram@otenet.gr kpeprama@sch.gr **Website**: [www.kpepramanton.gr](http://www.kpepramanton.gr) |  | **ΠΡΟΣ:** **ΠΕΔΙΕΚ ΗΠΕΙΡΟΥ****Επόπτρια Ποιότητας της Εκπαίδευσης****Κ. Σακελλαροπούλου Ευδοξία****Κοιν.: ΙΝΕΔΙΒΙΜ** **ΔΥΕΠΕΑ** |
|  |  |  |

**ΘΕΜΑ: «Δράση του ΚΕΠΕΑ Πραμάντων**»

 Το Κέντρο Εκπαίδευσης για το Περιβάλλον και την Αειφορία **(ΚΕΠΕΑ) Πραμάντων**, στο πλαίσιο των παιδαγωγικών δράσεών του για τη σχολική χρονιά 2025-2026 και σε συνεργασία με σχολεία που συμμετέχουν στο ευρωπαϊκό πρόγραμμα **Erasmus+**, πρόκειται να υλοποιήσει εκπαιδευτική δράση με θέμα:

 **«Eco Art – Σύγχρονη Τέχνη και Περιβάλλον »**

Η δράση απευθύνεται σε μαθητές/τριες και εκπαιδευτικούς του Πρότυπου Λυκείου Ζωσιμαίας Σχολής Ιωαννίνων και σε μαθητές/τριες από διάφορες ευρωπαϊκές χώρες που συμμετέχουν στο συγκεκριμένο πρόγραμμα και θα επισκεφθούν την Ελλάδα στο πλαίσιο κινητικότητας.

Αποτελεί εξαιρετική ευκαιρία για διαπολιτισμική συνεργασία, περιβαλλοντική ευαισθητοποίηση και δημιουργική έκφραση.

Σκοπός είναι η βιωματική προσέγγιση της τέχνης μέσα από περιβαλλοντικά βιώσιμες πρακτικές και η ενίσχυση της ευρωπαϊκής διάστασης της Περιβαλλοντικής Εκπαίδευσης.

Της σύνδεσης της Περιβαλλοντικής Εκπαίδευσης με την καλλιτεχνική δημιουργία (με έμφαση στη χρήση φυσικών και ανακυκλώσιμων υλικών), την καλλιέργεια της οικολογικής συνείδησης , την ενίσχυση της πολιτισμικής ανταλλαγής και συνεργασίας και τέλος της γνωριμίας με μορφές τέχνης που σχετίζονται με τη φύση και το περιβάλλον (π.χ. land art).

Θα υλοποιηθεί **στις 7 Οκτωβρίου 2025,** στο χωριό Ελληνικό Ιωαννίνων στο Μουσείο Σύγχρονης Τέχνης «Θεόδωρος Παπαγιάννης» χώρος όπου το ΚΕΠΕΑ Πραμάντων πραγματοποιεί πρόγραμμα από την αρχή της λειτουργίας του.

Θα συμμετέχουν, η μαθητική Περιβαλλοντική ομάδα του σχολείου **(13 μαθητές/τριες)** με τους/τις εκπαιδευτικούς τους και οι φιλοξενούμενοι/ες μαθητές/τριες των ευρωπαϊκών σχολείων (Σουηδία,Σλοβενία, Πολωνία, Ισπανία ) αντίστοιχα **(37 μαθητές/τριες)** με τους/τις δικούς/ές τους υπεύθυνους επικεφαλής εκπαιδευτικούς.

* Θα περιλαμβάνει συλλογή φυσικών υλικών (φύλλα, ξύλα, σπόρους κ.ά.).
* Δημιουργία ομαδικών έργων eco-art (π.χ. κολλάζ, γλυπτική με φυσικά υλικά, εφήμερες κατασκευές στη φύση).
* Συζήτηση και ανταλλαγή ιδεών για την έννοια της «οικολογικής τέχνης» σε ευρωπαϊκό πλαίσιο.
* Μικρή έκθεση ή παρουσίαση των έργων μεταξύ των μαθητών/τριών στο τέλος της δράσης

 Για τους μαθητές/τριες και εκπαιδευτικούς , η ημέρα αυτή θα είναι ψυχαγωγία αλλά και προβληματισμός για τη σχέση μας με τον πλανήτη, τον οποίο θα εκφράσουν μέσα από την τέχνη και θα περάσουν μηνύματα που αφορούν την προστασία του περιβάλλοντος.

 